આ અંગેની વિગત એવી છે કે વસ્ત્રાપુરમાં અગ્રેસન સ્કૂલની બાજુમાં આવેલ સાલ્વિરા એપાર્ટમેન્ટના એક મકાનનાં તસ્કરોએ ધોળા દિવસે તાળાં તોડી તિજોરીમાંથી સોનાના દાગીના અને રોકડ રકમ મળી આશરે રૂ.પોણા બે લાખની મતાની ચોરી કરી હતી. જ્યારે ગોતામાં વોડાફોન ટાવર નજીક આવેલ શાયોના ગ્રીન ફલેટના એક મકાનની બારીમાંથી તસ્કરોએ ઘૂૂસી ઘરેણાં, રોકડ રકમ અને મોબાઇલ ફોન મળી રૂ.પ૦,૦૦૦ની મતાની ચોરી કરી હતી. આ ઉપરાંત નિકોલ રિંગરોડ પર આવેલ એક પાર્ટીપ્લોટમાંથી રૂ.ચાર લાખની કિંમતનાં ઘરેણાં સાથેની બેગની ચોરી થઈ હતી.